Sisäasiainministeriö
Ylitarkastaja Markus Syrjänen	
SM/Markus Syrjäsen sähköposti 10.12.2012	
	
Poliisin palveluverkko	
Poliisilaitos toteaa, että sen nykyiselle toimialueelle suunniteltu poliisin palveluverkko säilyisi käytännössä lähes entisellään. Siten poliisin toiminnalliset tarpeet ja asiakasnäkökulma tulisivat hyvin huomioiduiksi.

Puolangan palvelupisteen lakkauttamisella ei olisi käytännön vaikutuksia, sillä poliisilla ei ole Puolangalla enää yhtään virkapaikkaa. Poliisilaitos on antanut Puolangalla yhtenä päivinä viikossa lupapalveluja supistetuissa tiloissa, joissa on myös mahdollista suorittaa esim. kuulusteluja ja joita voidaan käyttää poliisin tukitiloina. Kerran viikossa annettavat lupapalvelut tyydyttävät pitkälti Puolangalla lupapalvelujen kysynnän.

Mikäli yhteispalvelua ei saada Puolangalla aikaiseksi, poliisilaitos näkee tarkoituksenmukaiseksi jatkaa toistaiseksi nykykäytäntöä lupapalvelujen järjestämisessä.  

Poliisipäällikkö	Pertti Rönkkö